गुदुम से भानुप्रतापपुर सात किमी तक रेल पटरी बिछाने का काम पूरा
रावघाट रेल लाईन परियोजना के अतंर्गत गुदुम से भानुप्रतापपुर तक चल रहे निर्माण में अब रेल पटरी बिछाने का कार्य शुरू हो गया है। अलग-अलग हिस्सों चल रहे कार्य के तहत करीब 7 किलोमीटर में पटरी बिछाई जा चुकी है। जिसमें गिट्टी भरने का काम चल रहा है।
रावघाट प्रोजेक्ट के तहत ग्राम गुदुम और मरकाटोला एरिया में रेलपांत बिछाने का कार्य पूर्ण हो गया है। रेल पटरी की लेवलिंग और ज्वाइटिंग का कार्य आधुनिक मशीनों से किया जाएगा। वर्तमान में पटरी सुरक्षा के लिए मरकाटोला के आस-पास गिट्टी डालने का कार्य चल रहा है। परियाेजना के कार्य में नक्सली बाधा न डाले इसे देखते हुए सशस्त्र सीमा बल (एसएसबी) की एक कंपनी डटी हुई है। यहां के हथियार बंद जवान सुरक्षा के लिए 24 घंटे पटरी व उसके आस-पास तैनात रहते हैं। जो कि 5 किलोमीटर में दिन रात सर्चिंग कर रहे हैं। कांकेर जिले में कच्चे, साल्हे, भैंसमुंडी, मुल्ला के आसपास पटरी बिछाई जा रही है। वहां भी सुरक्षा के लिए भैंसमुंडी के पास एसएसबी की दो कंपनी लगी हुई है। गुदुम से भानुप्रतापपुर स्टेशन तक 2 मेजर ब्रिज, 32 छोटे पुल के साथ अर्थ वर्क का 80 प्रतिशत कार्य हो चुका है। रेलवे विकास निगम निमिटेड के अनुसार जून तक यह काम पूरा हो जाएगा।
डौंडी. रावघाट प्राजेक्ट के तहत ग्राम मरकाटोला के पास काम चल रहा है। इस दौरान सुरक्षा के िलए तैनात जवान।
दुर्ग, भिलाई, रायपुर, बिलासपुर जाना हुअा आसान
गुदुम की भारती गौर ने कहा कि वनांचल डौंडी ब्लाॅक रेल सुविधा से जुड़ने से यहां के लाेग अब भिलाई, दुर्ग, रायपुर, बिलासपुर जाकर अपने काम कराने में सुविधा हो रही है।
महेश्वरी बलेन्द्र ने कहा कि यह रेल सुविधा भानुप्रतापपुर तक चालू हो जाने से क्षेत्रवासियों को सुविधा होगी।
गुदुम गांव की आदिवासी महिला गैंदाबाई बढ़ई ने कहा कि उनके क्षेत्र में रेलगाड़ी चालू होने से वे लोग काफी खुश है। पिछले साल रेल यात्रा करना अच्छा लगा।
फुलेश्वरी बाई कोठारी ने कहा कि रेल परियोजना चालू होने से लगातार चार साल तक रोजगार मिला।
मरकाटोला के 384 किसानों की जमीन अधिग्रहित की गई है। जिसमें 210 किसान परिवार को रायपुर, बिलासपुर और नागपुर डिविजन में नौकरी दी गई है। 17 किसान परिवार को बीएसपी में नौकरी दी गई है। 27 लोगों को बीएसपी द्वारा आईटीआई की ट्रेनिंग देकर नौकरी देना है। शेष लोगों को राज्य सरकार के कौशल उन्नयन के तहत स्वरोजगार के लिए प्रशिक्षण दिया जाएगा।
किसान परिवारों को दी जाएगी नौकरी
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva